Akken daɣen nuda deg unnar ɣef yinaw n yimeɣri i yezmer ad yesɛu ungal n tsekla taqbaylit, nga ilmend n waya umuɣ n tuttriwin. Nefren anadi deg unnar ideg llan wid yesɛan assaɣ usrid akked tutlayt d yedles n tmaziɣt: isdawanen, (iselmaden, inelmaden n igezda n tutlayt d yedles n tmaziɣt), wid yellan daxel n tdukliwin tidelsanin, iqedcen ɣef yedles amaziɣ, akked ixeddamen n temkerdiyin d idellasen.